# ไฟฟ์เซคันส์ออฟซัมเมอร์
ไฟฟ์เซคันด์สออฟซัมเมอร์  เป็นวงดนตรีป็อปร็อก/ป็อปพังก์จากซิดนีย์, ออสเตรเลีย  ตั้งขึ้นในค.ศ. 2011 โดยสมาชิก 4 คน ได้แก่ ลุค เฮมมิงก์ส (Luke Hemmings) (ร้องนำ, กีต้าร์), ไมเคิล คลิฟฟอร์ด (Michael Clifford) (กีต้าร์, ร้อง), คาลัม ฮูด (Calum Hood) (กีต้าร์เบส, ร้อง) และ แอชตัน เออร์วิน (Ashton Irwin) (กลอง, ร้อง) โดยเริ่มต้นจากการโพสต์วิดีโอคัพเวอร์เพลงของนักร้องชื่อดังต่างๆและเพลงที่เขียนเองบนเว็บไซต์ยูทูป ต่อมาเป็นที่รู้จักมากขึ้นจากการร่วมทัวร์คอนเสิร์ต Take Me Home Tour กับวันไดเรกชันในค.ศ. 2013

นับตั้งแต่เริ่มเป็นที่รู้จัก ไฟฟ์เซคันด์สออฟซัมเมอร์ก็มักถูกเข้าใจผิดว่าเป็นบอยแบนด์อยู่เสมอ แต่ก็มีการปฏิเสธจากสมาชิกในวงว่าเป็นเพียงวงดนตรีเท่านั้น โดยให้เหตุผลว่าบอยแบนด์หมายถึงกลุ่มศิลปินชายที่ร้องและเต้นเป็นหลักเพียงอย่างเดียว สมาชิกบางคนอาจเล่นดนตรีด้วย แต่จะไม่ได้เล่นเป็นหลัก และมักไม่มีส่วนร่วมในการเขียนเพลง ขณะที่ไฟฟ์เซคันด์สออฟซัมเมอร์เขียนเพลง ร้องและเล่นดนตรีเอง แต่ไม่เต้น

ไฟฟ์เซคันด์สออฟซัมเมอร์เริ่มมีชื่อเสียงอย่างกว้างขวางหลังเปิดตัวซิงเกิล She Looks So Perfect ในระดับสากลกับค่ายแคปิตอลเรเคิดส์ในเดือนกุมภาพันธ์ ค.ศ. 2014 โดยขึ้นชาร์ตที่อันดับสูงสุดในออสเตรเลีย, นิวซีแลนด์, ไอร์แลนด์, สกอตแลนด์ และสหราชอาณาจักร รวมถึงอันดับสูงสุดบนชาร์ตไอจูนส์ใน 49 ประเทศ ตามด้วยอัลบั้มแรก 5 Seconds of Summer ซึ่งออกวางจำหน่ายในเดือนมิถุนายน ค.ศ. 2014 และสามารถขึ้นทำอันดับสูงสุดบนชาร์ตของ 13 ประเทศ รวมถึงอันดับสูงสุดบนชาร์ตไอจูนส์ใน 71 ประเทศ จากนั้น อัลบั้มบันทึกการแสดงสด LiveSOS ก็เริ่มออกวางจำหน่ายในเดือนธันวาคมของปีเดียวกัน

 ประวัติ 
 ค.ศ. 2011–2012: ก่อตั้งวง และผลงานในช่วงแรก 

thumb|ไฟฟ์เซคันด์สออฟซัมเมอร์ที่คอนเสิร์ตเปิดตัวอีพี Somewhere New ในซิดนีย์, ออสเตรเลีย วันที่ 25 พฤศจิกายน ค.ศ. 2012

ไฟฟ์เซคันด์สออฟซัมเมอร์ก่อตั้งขึ้นในเดือนเมษายน ค.ศ. 2011 เมื่อสมาชิก 3 คนซึ่งมาจากโรงเรียนเดียวกัน ได้แก่ ลุค เฮมมิงก์ส, ไมเคิล คลิฟฟอร์ด และ คาลัม ฮูด รวมตัวกันตามข้อเสนอของไมเคิลเพื่อโพสต์วิดีโอคัพเวอร์เพลงต่างๆบนช่องยูทูปของลุค ซึ่งช่องยูทูปนี้เดิมถูกใช้โพสต์คัพเวอร์เดี่ยวของเขาเอง วิดีโอแรกของลุคซึ่งคัพเวอร์เพลง Please Don't Go ของ Mike Posner ถูกโพสต์เมื่อวันที่ 3 กุมภาพันธ์ ค.ศ. 2011 จากนั้นในเดือนธันวาคมของปีเดียวกัน สมาชิกทั้ง 3 คนก็ได้ติดต่อแอชตัน เออร์วิน ผ่านทางเฟซบุ๊กเพื่อมาเป็นมือกลองในคอนเสิร์ตครั้งแรกของพวกเขาในวันที่ 3 ธันวาคม ค.ศ. 2011 แอชตันได้เข้าเป็นสมาชิกหลักหลังจบคอนเสิร์ตนั้น คัพเวอร์แรกที่มีสมาชิกครบ คือ เพลง Teenage Dirtbag ของ Wheatus ถูกโพสต์เมื่อวันที่ 16 ธันวาคม ค.ศ. 2011

หลังจากโพสต์วิดีโอคัพเวอร์ไปจำนวนหนึ่ง ทางวงก็ได้ปล่อยอีพีแรก Unplugged กับค่าย Sony ATV Music Publishing ในออสเตรเลียและนิวซีแลนด์เมื่อวันที่ 26 มิถุนายน ค.ศ. 2012 โดยไม่มีการประชาสัมพันธ์อื่นนอกเหนือจากทวิตเตอร์และเฟซบุ๊กเลย แต่ก็สามารถทำขึ้นชาร์ตไอจูนส์ได้ถึงอันดับที่ 3 ในออสเตรเลีย และอันดับที่ 20 ในนิวซีแลนด์และสวีเดน ไฟฟ์เซคันด์สออฟซัมเมอร์ใช้เวลาครึ่งหลังของปีนั้นไปกับการเขียนเพลงร่วมกับศิลปินมากมาย เช่น Christian Lo Russo และ Joel Chapman จากวง Amy Meredith, Roy Stride จากวง Scouting for Girls, Nick Hodgson จากวง Kaiser Chiefs, วง McFly และ วง Busted เป็นต้น อีพีที่สอง Somewhere New ออกวางจำหน่ายในออสเตรเลียและนิวซีแลนด์เมื่อวันที่ 7 ธันวาคม ค.ศ. 2012

ในระหว่างนั้น จำนวนแฟนคลับของพวกเขาก็ได้เพิ่มขึ้นอย่างกะทันหัน เมื่อสมาชิกจากวงบอยด์แบนด์วันไดเรกชัน ลูอี ทอมลินสัน ได้โพสต์ลิงก์วิดีโอเพลง Gotta Get Out จากอีพี Unplugged ทางทวิตเตอร์พร้อมกับข้อความระบุว่า ตนเองเป็นแฟนคลับของวงนี้มาพักหนึ่งแล้ว ไฟฟ์เซคันด์สออฟซัมเมอร์เป็นที่รู้จักมากขึ้นอีก เมื่อไนออล ฮอแรน สมาชิกอีกคนจากวันไดเรกชัน ได้โพสต์ลิงก์มิวสิกวิดีโอสำหรับซิงเกิล Out of My Limit จากอีพี Somewhere New ทางทวิตเตอร์ ในเดือนพฤศจิกายน ค.ศ. 2012 ส่งผลให้วิดีโอดังกล่าวทำยอดวิวได้มากถึง 1 แสนวิวภายใน 24 ชั่วโมงแรก

 ค.ศ. 2013–2015: อัลบั้ม 5 Seconds of Summer และ LiveSOS 

วันที่ 14 กุมภาพันธ์ ค.ศ. 2013 มีการยืนยันว่าไฟฟ์เซคันด์สออฟซัมเมอร์จะร่วมทัวร์คอนเสิร์ต Take Me Home Tour กับวันไดเรกชันทั้งในสหราชอาณาจักร, สหรัฐอเมริกา, ออสเตรเลีย และ นิวซีแลนด์ และระหว่างพักจากทัวร์นี้ก็จะมีทัวร์คอนเสิร์ตของตัวเองที่ออสเตรเลียด้วย โดยบัตรคอนเสิร์ตทุกรอบขายหมดภายในไม่กี่นาที จากนั้นในเดือนพฤศจิกายนของปีเดียวกัน ไฟฟ์เซคันด์สออฟซัมเมอร์ก็ได้เซ็นสัญญากับค่ายแคปิตอลเรเคิดส์ และทีมงานผู้จัดการ Modest Management ซึ่งเป็นผู้จัดการทีมเดียวกันกับของวันไดเรกชัน

ณ จุดนี้เองที่ความเชื่อมโยงระหว่างทั้งสองวงส่งผลให้สื่อเริ่มนำเสนอไฟฟ์เซคันด์สออฟซัมเมอร์ในฐานะบอยแบนด์ และ "วันไดเรกชันรุ่นต่อไป" โดยสมาชิกในวงได้ออกมายืนยันว่าแม้แฟนคลับส่วนใหญ่จะอยู่ในกลุ่มวัยรุ่นหญิง พวกเขาก็แตกต่างจากวันไดเรกชันอย่างเห็นได้ชัด และไฟฟ์เซคันด์สออฟซัมเมอร์ก็จัดว่าเป็นเพียงวงดนตรีเท่านั้น เนื่องจากบอยแบนด์จะร้องและเต้นเพียงอย่างเดียว สมาชิกบางคนอาจเล่นดนตรีและ/หรือเขียนเพลงเป็นบางครั้งแต่จะไม่ได้ทำเป็นหลัก ส่วนไฟฟ์เซคันด์สออฟซัมเมอร์ร้อง เล่นดนตรี และเขียนเพลงเอง ไม่ได้เต้นแต่อย่างใด

thumb|left|ไฟฟ์เซคันด์สออฟซัมเมอร์ที่คอนเสิร์ตในซิดนีย์, ออสเตรเลีย วันที่ 30 เมษายน ค.ศ. 2014

วันที่ 5 กุมภาพันธ์ ค.ศ. 2014 ไฟฟ์เซคันด์สออฟซัมเมอร์ได้เปิดให้พรีออเดอร์ซิงเกิล She Looks So Perfect ทางไอจูนส์ในระดับสากล ก่อนออกวางจำหน่ายในวันที่ 21 กุมภาพันธ์ ซึ่งซิงเกิลนี้ถือเป็นผลงานแรกกับค่ายเพลงใหญ่ โดยสามารถทำอันดับสูงสุดบนชาร์ตไอจูนส์ได้ใน 39 ประเทศภายใน 2 วันแรกที่เปิดให้พรีออเดอร์ ก่อนจะเพิ่มขึ้นเป็น 49 ประเทศในเวลาต่อมา และยังขึ้นทำอันดับสูงสุดบนชาร์ตของออสเตรเลีย, นิวซีแลนด์, ไอร์แลนด์, สกอตแลนด์ และสหราชอาณาจักร รวมถึงได้รับรางวัลแผ่นเสียงระดับทริเปิลแพลทินัมในออสเตรเลีย ระดับแพลทินัมในนิวซีแลนด์ และระดับทองคำในแคนาดา, อิตาลี และสหราชอาณาจักรอีกด้วย

หนึ่งเดือนถัดจากนั้น มีการยืนยันว่าไฟฟ์เซคันด์สออฟซัมเมอร์จะออกทัวร์กับวันไดเรกชันอีกครั้งในทัวร์คอนเสิร์ต Where We Are Tour ทั้งในสหรัฐอเมริกา, แคนาดา, สหราชอาณาจักร และยุโรป

วันที่ 9 พฤษภาคม ค.ศ. 2014 ซิงเกิลที่สองของพวกเขา Don't Stop ออกวางจำหน่าย โดยสามารถทำอันดับสูงสุดบนชาร์ตของ 4 ประเทศ และติด 10 อันดับแรกในอีก 8 ประเทศ รวมถึงได้รับรางวัลแผ่นเสียงระดับทองคำในออสเตรเลีย และระดับเงินในสหราชอาณาจักรด้วย 

ไม่กี่วันต่อมา ทางวงได้ประกาศว่า อัลบั้มแรกของพวกเขาซึ่งตั้งชื่อตามชื่อวง 5 Seconds of Summer จะออกวางจำหน่ายในวันที่ 27 มิถุนายน ค.ศ. 2014 ซึ่งในอัลบั้มนี้จะมีทั้งเพลงที่ถูกแต่งไว้นานแล้ว เช่น Good Girls, Beside You และ Heartbreak Girl เพลงที่ถูกแต่งขึ้นมาใหม่ร่วมกับศิลปินอื่น เช่น Kiss Me Kiss Me, Everything I Didn't Say, End Up Here และ Long Way Home และเพลงที่พวกเขาไม่ได้แต่งเอง คือ Amnesia (แต่งโดยคู่ดูโอป็อปร็อก The Madden Brothers) รวมถึงยังได้ John Feldmann ซึ่งเคยทำงานกับวงดนตรีแนวป็อปพังก์และออลเทอร์นาทิฟร็อกหลายครั้งมาเป็นโปรดิวเซอร์ให้ด้วย โดยสามารถทำอันดับสูงสุดบนชาร์ตไอจูนส์ใน 71 ประเทศ อันดับสูงสุดบนชาร์ตของ 13 ประเทศ และติด 10 อันดับแรกในอีก 26 ประเทศ นอกจากนี้ยังขึ้นทำอันดับสูงสุดบนชาร์ตของนิตยสารบิลบอร์ด รวมถึงได้รับรางวัลแผ่นเสียงระดับแพลทินัมในออสเตรเลียและบราซิล และระดับทองคำในอีก 10 ประเทศอีกด้วย

หลังจากปล่อยอัลบั้มออกไปไม่นาน ซิงเกิลที่สามและสี่ Amnesia  และ Good Girls ก็ออกวางจำหน่ายตามลำดับ ตามมาด้วยอัลบั้มบันทึกการแสดงสด LiveSOS ซึ่งออกวางจำหน่ายในวันที่ 15 ธันวาคม ค.ศ. 2014

วันที่ 13 กุมภาพันธ์ ค.ศ. 2015 มีการยืนยันว่า ไฟฟ์เซคันด์สออฟซัมเมอร์จะร่วมทัวร์กับวันไดเรกชันเป็นครั้งที่สามในทัวร์คอนเสิร์ต On The Road Agian Tour ในญี่ปุ่น โดยหลังจากนั้นพวกเขาก็จะมีคอนเสิร์ตของตัวเองในโตเกียวด้วยเช่นกัน

 ค.ศ. 2018: อัลบั้ม Youngblood 

สตูดิโออัลบั้มชุดที่ 3 กับแคปิตอลเรเคิดส์ โดยทางวงประกาศการเปิดตัวอัลบั้มบน Twitter ในวันที่ 9 เมษายน และเปิดตัวและวางจำหน่ายอย่างเป็นทางการเมื่อ 15 มิถุนายน 2018

ก่อนที่อัลบั้มนี้จะถูกวางจำหน่าย ทางวงมีซิงเกิล 2 ซิงเกิล คือ Want You Back ถูกประกาศอย่างเป็นทางการเมื่อวันที่ 19 กุมภาพันธ์ 2018 พร้อมกับ Single Cover Art https://www.billboard.com/articles/news/8209511/5-seconds-of-summer-tease-want-you-backและเปิดตัวในฐานะซิงเกิลแรกของอัลบั้มเมื่อ 22 กุมภาพันธ์ 2018 ซึ่งซิงเกิลนี้แต่งขึ้นโดยสมาชิกของวงร่วมกับ Asia Whiteacre, Jacob Kasher Hindlin, Steve Mac และ Andrew Goldstein และซิงเกิลที่ 2 ชื่อเดียวกับอัลบั้ม คือ Youngblood ถูกเปิดตัวครั้งแรกในฐานะซิงเกิลโปรโมตอัลบั้ม เมื่อ 12 เมษายน 2018https://www.altpress.com/news/5_seconds_of_summer_youngblood_new_song/ เปิดตัวเมื่อ 19 เมษายน 2018 และเปิดตัวที่อเมริกาเมื่อ 22 พฤษภาคม 2018

 ไฮออร์เฮย์เรเคิดส์ 

ไฮออร์เฮย์เรเคิดส์เป็นค่ายเพลงที่ไฟฟ์เซคันด์สออฟซัมเมอร์ตั้งขึ้นร่วมกับแคปิตอลเรเคิดส์เมื่อวันที่ 27 มกราคม ค.ศ. 2014 ซึ่งตั้งชื่อตามผลโหวตจากแฟนคลับทางทวิตเตอร์ โดยนอกจากพวกเขาจะออกผลงานในค่ายนี้เองแล้ว จะยังมีการเซ็นสัญญาให้กับวงอื่นด้วย

วันที่ 24 มีนาคม ค.ศ. 2015 ทางค่ายได้เซ็นสัญญากับวงป็อปร็อกสัญชาติอเมริกัน เฮย์ไวโอเลต

 แนวเพลง และอิทธิพลทางดนตรี 

แนวดนตรีของไฟฟ์เซคันด์สออฟซัมเมอร์นั้นถูกอธิบายไว้ว่าเป็นป็อปพังก์ และป็อปร็อก โดยพวกเขาระบุว่าได้รับอิทธิพลทางดนตรีจากวงเช่น McFly, Blink-182, All Time Low, Good Charlotte, Boys Like Girls, Mayday Parade, Green Day, และ Busted เสียส่วนใหญ่

 สมาชิก 

ลุค เฮมมิงก์ส (Luke Hemmings) – ร้องนำ, กีต้าร์
ไมเคิล คลิฟฟอร์ด (Michael Clifford) – กีต้าร์, ร้อง
คาลัม ฮูด (Calum Hood) – กีต้าร์เบส, ร้อง
แอชตัน เออร์วิน (Ashton Irwin) – กลอง, ร้อง

 ผลงาน 
 สตูดิโออัลบั้ม 
 5 Seconds of Summer (2014)
 Sounds Good Feels Good (2015)
 Youngblood (2018)
 Calm (2020)
 5SOS5 (2022)

 อัลบั้มบันทึกการแสดงสด 
 LiveSOS (2014)

 ทัวร์คอนเสิร์ต 
 ร่วมทัวร์กับศิลปินอื่น 
Hot Chelle Rae – Whatever World Tour (2012)
One Direction – Take Me Home Tour (2013)
One Direction – Where We Are Tour (2014) 
One Direction - On The Road Again Tour (2015)

 ทัวร์ของตัวเอง 
Mini Australian Tour (2012)
Twenty Twelve Tour (2012)
Pants Down Tour (2013)
United Kingdom Tour (2014)
5 Countries 5 Days European Tour (2014)
Stars, Stripes and Maple Syrup Tour (2014)
There's No Place Like Home Tour (2014)
Rock Out with Your Socks Out Tour (2015)
Sounds Live Feels Live (2016)

 รางวัล และ การเสนอชื่อเข้าชิง 
ปีที่เข้าชิงรางวัลที่เข้าชิงสาขาที่เข้าชิงผลการตัดสิน2013MTV AwardsBuzzworthy's Favorite Breakthrough Bandrowspan="4" Channel VOz Artist Award20144Music Video HonoursBest BreakthroughAmerican Music AwardsNew Artist of the Year ARIA Music Awards Best Group rowspan="3" Best Pop Release Breakthrough Artist Song of the Year – "She Looks So Perfect"rowspan="2" Billboard Mid-Year Music AwardsBreakout StarCapital Loves AwardsBest Group Capital's 2014 Breakerrowspan="10" Best Single – "She Looks So Perfect"Capricho AwardsRevelação Internacional (International Revelation)Channel VOz Artist AwardKerrang! AwardsBest International Newcomer presented by TroxyMost Played Songs Online Awards	Favorite Pop Group	MTV Europe Music Awards Artist on the RiseBest Australia & New Zealand ActBest Australian ActBest New ArtistBest Pop Artist Best Push Act Biggest Fansrowspan="3"  Best Worldwide Act MTV Video Music Awards Artist to Watch – "She Looks So Perfect"Best Lyric Video – "Don't Stop"MuchMusic Video AwardsInternational Video of the Year – Group – "She Looks So Perfect"rowspan="2"  Neox Fan AwardsBest New Act of the YearNickelodeon Australian Kids' Choice AwardsAussies' Fave Hot New TalentRockbjörnenÅrets utländska låt (Best Foreign Song)	 Rock Sound Readers' PollBest International Newcomerrowspan="2" Best Rock Sound CoverWorst International Bandrowspan="4" Most Improved Band Rollers Music AwardsBest Ballad of the Year – "Amnesia"Best Teen GroupBest New GroupShorty AwardsShorty Award For Bandrowspan="4"  Teen Choice AwardsChoice Music: Break-Up Song – "Amnesia"Choice Music: Group Choice Music: Song – Group – "She Looks So Perfect"Choice Music: Breakout Grouprowspan="2"  Choice Summer: Music GroupChoice Music: Song – Group – "She Looks So Perfect"rowspan="6" Teen Icon AwardsIcon of the YearIconic BandTA-DAHIconic Book – "Hey, Let's Make a Band!"Iconic Transformation - Michael CliffordIconic Music Video – "Don't Stop"rowspan="2"  Los Premios TelehitMost Popular Video – "Don't Stop"Boyband of the Yearrowspan="4" TRL AwardsBest Artist from the WorldBest New ArtistBest Fans – 5SOSFamV.e.v.o. CertificationV.e.v.o. Certified – "She Looks So Perfect"We Love Pop AwardsBest Bandrowspan="17"  Best NewcomerBest Fandom – 5SOSFamBest Summer Anthem – "She Looks So Perfect"Fittest Boy on the Planet – Ashton IrwinFittest Boy on the Planet – Calum HoodFittest Boy on the Planet – Luke HemmingsFittest Boy on the Planet – Michael CliffordNicest Pop Star – Ashton IrwinWorld Music Awards World's Best GroupWorld's Best Live ActWorld's Best Song – "She Looks So Perfect"World's Best Song – "Wherever You Are" World's Best Song – "She Looks So Perfect"World's Best Video – "Wherever You Are"Young Hollywood AwardsBreakout Music Artist2015Brit AwardsInternational Group NME AwardsWorst Bandrowspan="2"  People's Choice AwardsFavorite Breakout ArtistPollstar AwardsBest New Touring Artist Sugarscape Twitter AwardsFunniest Celebrity Tweeter – @Michael5SOSMost Inspirational Tweeter – @Ashton5SOSrowspan=4 Biggest Celebrity Fangirl/boy – @Michael5SOSPopCrush Fan Choice AwardsArtist of the Year	Best Live PerformerBest New ArtistSong of the Year – "She Looks So Perfect"rowspan=8 Album of the Year – 5 Seconds of SummerVideo of the Year – "Amnesia"Best Twitter Star – Michael CliffordBest Instagram Star – Ashton IrwinBest Cover Song – "What I Like About You"JIM AwardsBest International BandMYX Music AwardsFavorite International Video – "Don't Stop"Kids' Choice AwardsFavorite Aussie/Kiwi Music Actrowspan=2 Aussie/Kiwi's Favorite Fan Army – 5SOSFamFavourite New ArtistAPRA Awards (Australia)Breakthrough Songwriter of the YearMost Played Australian Work – "She Looks So Perfect"rowspan=4 Pop Work of the Year – "She Looks So Perfect"Radio Disney Music AwardsThey're The One – Best Music Group#Cool – Radio Disney's Most Talked About ArtistiHeartRadio Music AwardsBest Fan Army – 5SOSFam Shorty AwardsBandrowspan=6 Musician – Calum HoodBillboard Music Awards Top New Artist Top Duo/GroupMost Played Songs Online AwardsFavorite Pop GroupFavorite Chart Topper Song - "Don't Stop"Favorite Mellow Song - "Amnesia"MTV Italian Music AwardsBest Band rowspan=2 Artist SagaTeen Choice AwardsChoice Music Group: Malerowspan="3" Choice Male HottieChoice Song: Group - "What I Like About You"